Forin hrærð

„Sigmundur Davíð segir konu sína reiðubúna að birta frekari gögn um skattamál þeirra hjóna ef aðrir forystumenn stjórnarflokkanna geri slíkt hið sama".

Það er bara svona. Er þetta vörn hvítflibbans? Vörn þess sem segist ekkert hafa að fela. Hefur Sigmundur ekki margsagt að öll spilin hafi þegar verið lögð á borðið?

Það hefur þá verið ósatt en smellpassar við módelið– eðlilegt að hann segi ósatt, meðan aðrir gera það sama.

Síðar kemur væntanlega í ljós, reyni á þessa yfirlýsingu Sigmundar, að hún á litla tengingu við sannleikann - eins og flest sem frá honum hefur komið.

Þessi gagnvirka vörn Sigmundar er auðvitað himnasending fyrir smáglæpona. Þeir hljóta að taka þetta sér til fyrirmyndar og viðurkenna ekki sín „mistök“, nema því aðeins að öll starfsstétt þeirra geri slíkt hið sama - á einu bretti og málið dautt!

Fyrri ummæli:

Ummæli:
Af hverju einblínirðu á Sigmund Davíð Gunnlaugsson? Tekurðu virkilega ekki eftir kröfu Lilju Mósesdóttur? Ertu karlrembusvín, spilltur eða hvort tveggja? Tökum undir kröfu Lilju:

Nú þegar ljóst er orðið að kjörnir fulltrúar okkar munu sitja eitthvað áfram í sætum sínum, hvet ég þá til að vinna saman að lagabreytingum sem tryggja að þjóðin fái upplýsingar um hina raunverulegu eigendur krafna í slitabú gömlu bankanna.

Raunverulegur eigandi telst vera einstaklingur ekki eignarhaldsfélag eða annað fyrirtækjaform. Nota verður þetta ákvæði laga um peningaþvætti og setja inn í öll lög sem mögulegt er að hrægammanir noti til að koma sér undan upplýsingagjöfinni.

Með slíkri löggjöf gætu Íslendingar lagt grunn að því að endurreisa traust í samfélagingu og alþjóðlegt orðspor þjóðarinnar.

Traust almennings til helstu stofnana samfélagsins er í molum. Það er því mikilvægt að þjóðin viti hverjir hafa hagnast á alltof háu vaxtastigi eftir hrun, mikilli hörku við innheimtu skulda heimila og fyrirtækja, og á stöðuleikaframlagi sem er ekki nema um helmingur þess sem leggja átti á með stöðugleikaskatti.

Upplýsingar um raunverulega eigendur eignarhaldsfélaga og fyrirtækja tryggja að:
1. allir búsettir á Íslandi greiði sinn skerf til samfélagsins.
2. óháðir aðilar keppi á mörkuðum í stað tengdra aðila sem er brot á samkeppnislögum.
3. nöfn kennitöluflakkara liggi fyrir.
4. fjölmiðlar stjórnist ekki af skuggaeigendum.

Verkefni: Tilfinning
Merking: Reiði;Fyrirlitning